Ek is bly ek vir soengroet. Ek soengroet my ouers nounog. Dit is vir my n wonderlike voorreg om hulle nog te kan hê en nee daar is niks aan hulle wat wil maak dat ek hulle nie wil soengroet nie. Ek was mal oor my ouma en was heerlik om by haar te kon sit en gesels. altyd lekker drukkies gekry en my gesoen. Was so spesiaal vir my. Na al hierdie jare dink ek steeds aan haar liefdevolle aanraking en drukkies. Baie spesiaal.
Dis die Oom wat maak dat jy bid vir ‘n koorsblaar en vandag weier om enige iemand behalwe my hartjie en my hond te soen!
Dit is n baie moeilike onderwerp hierdie. Ja dit kan goed wees en nee dit kan ook nie goed wees nie. n 5 jarige dogterjie verstaan nie die Groot Oom se bybedoelings nie en daarom is ons as ouers baie beskermd oor ons kinders. Dit gee ek vir die ouers wat hul kinders wil beskerm teen daardie monsters wat daar buite rond dwaal.
Ek dink jy kan jou kind groot maak met die doel dat sy/hy kan soengroet wanneer hy/sy gemaklik voel met die oom of tannie. Familie is n ander situasie, daar kan jy self besluit. Jy as ouer het ook n verantwoordelikheid as jy nie gemaklik is met daardie vriende nie, dan vat jy nie jou kinders saam jou nie.
Ek stem 100% saam met die kind se ma ek het ook my kinders so groot gemaak en hulle pas dit tot vandag toe !!!! Baie wyse besluit Katia Hetter !!!
Nee wat – op die monde soen, is uit ! Ek het 3 seuns en het hulle van kleintyd af tot nou toe (oudste is 32 en jongste 27) nooit op die mond gesoen of van hulle verwag om iemand op die mond te soengroet nie. Om ‘n man op die mond te soen laat my as man in elk geval gril. Ek soen my vrou en ma van my drie seuns, op die mond en dis al. Sy is gemaklik daarmee. Ons seuns soen haar ook op die wang en nie op die mond nie. Die seuns hou daarvan om my te druk, ja. Veral my midddelste seun gee graag sy Pa ‘n “bear hug” – maar dit is dit. Ons groet mekaar met die hand – warm en stewig om ons blywees om mekaar te sien of ons jammert om van mekaar weg te gaan, te demonstreer.
Ek wil net sê dat ek nounog my wang draai vir ‘n soen, buiten vir my man. Ek het die aakligste ondervinding as klein dogtertjie gehad toe ek die ou ooms moes soen met hulle pap en nat lippe. ek wil sommer nou huil oor die slegte herinneeringe.
Ek stem saam Ina. Ek gril my dood. Ons het so groot familie, ek ken nie eers die helfde van die mense nie. Ek sal se jy kan jou naaste familie soen-groet, as jy wil, maar die res, sorry, ek draai my wang. Ek het ook herinneringe aan pap nat lippe, gril my dood!
Ek het nie ‘n saak met oupa en ouma se gevoelens oor hierdie storie nie. Respekteer my kinders se liggame en op daardie manier wen jy hulle respek, asook myne. Liewe genugtig, dat dit in ‘n debat moet ontaard is vir my verregaande. Besef die ouer generasie nie dat hierdie gedwonge soenery en drukkery BYDRA to molestering en verkragting nie???? As jy jou kind dwing om te soengroet, jou kind word gemolesteer en se jou nie daarvan nie, moet dan nie vra hoekom nie. Kinders het wat hulle liggame betref, die VOLSTE reg om gehoor te word! Die dae van “kinders word gesien en nie gehoor nie” moet ASB nou einde kry – hulle veiligheid hang daarvan af ASB!
My jongste van 11 het van kleins af nie die soen ding gedoen nie. Oumas kry darem ‘n drukkie en oupas ‘n handdruk. Ek het hom nie so geleer nie, maar staan by hom oor sy keuse. Daar was al ‘n paar insidente wat die mense nie baie gelukkig was omdat hy nie ‘n soen of drukkie wou gee nie. Jammer om van hulle te hoor. My kind moet mense groet soos hy wil, solank hy dit ordentlik doen en nie ongeskik is nie.